ગયા વર્ષે નવેમ્બર મહિનામાં રાધનપુર ખાતે આયોજીત એક કાર્યક્રમ દરમિયાન ગુજરાતના મુખ્યમંત્રી આનંદીબેને પટેલે અગ્રણીઓને સંબોધન કરતાં જણાવ્યું હતું કે, અનામત મુદ્દે મારો સમાજ આપણી વિરુદ્ધ થઇ ગયો છે. પરંતુ અનામત એ તો બંધારણની જોગવાઈ મુજબ જેને મળી છે તેમાં વધારો કે ઘટાડો સરકાર ન કરી શકે. જે કંઈ સુધારા વધારા કરવાના આવે તે હાઈકોર્ટ કે સુપ્રીમ કોર્ટ જ કરી શકે. વધુમાં તેમણે જણાવ્યું હતું કે 'જો હું તેમાં સુધારો વધારો કરું તો મારે જેલભેગા થવાનો વારો આવે.'